7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 706 της 24 Οκτ. 1962/2 Νοεμ. 1962 (ΦΕΚΑ-176) Περί ιδρύσεως παρά τη Πολυτεχνική Σχολή του Πανεπιστημίου Θεσσαλονίκης, Τμήματος Αγρονόμων και Τοπογράφων Μηχανικών. Έχοντες υπ’ όψει: 1)το άρθρ. 31 παρ. 1 και 4 του Ν.Δ. 3974/1959, 2)την υπ’ αριθ. 96β/1962 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ’ αριθ. 336/1962 γνωμοδότησιν του Συμβουλίου της Επικρατείας, προτάσει των Ημετέρων, επί της Εθνικής Παιδείας και Θρησκευμάτων και των Οικονομικών Υπουργών, στηριζομένη εις γνώμην της Πολυτεχνικής Σχολής και της Συγκλήτου του Πανεπιστημίου Θεσσαλονίκης, διατυπωθείσαν κατά τας Συνεδρίας αυτών της 14.11.1961 και 25.10.1961, απεφασίσαμεν και διατάσσομεν: Άρθρ.1.-1.Ιδρύεται παρά τη Πολυτεχνική Σχολή του Πανεπιστημίου Θεσσαλονίκης Τμήμα Αγρονόμων και Τοπογράφων Μηχανικών, διεπόμενον υπό των διατάξεων του Ν.Δ. 3422/1955. 2.Η λειτουργία του Τμήματος τούτου άρχεται από του ακαδημαϊκού έτους 1962-1963. 3.Η φοίτησις εν τω Τμήματι τούτω ορίζεται τετραετής. Άρθρ.2.-Δια την λειτουργίαν του τμήματος τούτου, ιδρύονται αι κάτωθι τακτικαί έδραι, εργαστήρια ως και θέσεις κατωτέρου διδακτικού, βοηθητικού και υπηρετικού προσωπικού. Α΄.Τακτικαί έδραι 1)Της Γεωδαιτικής Αστρονομίας, με περιεχόμενον την διδασκαλίαν των Γεωδαιτικοαστρονομικών προσδιορισμών, Βαρυτομετρίας και Γεωδαισίας του Γεωειδούς και 2)Της Φωτογραμμετρίας, με περιεχόμενον την διδασκαλίαν της επιγείου και από αέρος φωτογραμμετρίας, των τοπογραφικών σχεδιάσεων και της τοπογραφικής χαρτογραφίας. Β΄.Εργαστήρια α)Της Γεωδαιτικής Αστρονομίας παρά τη ομωνύμω τακτική έδρα και β)Της Φωτογραμμετρίας παρά τη ομωνύμω τακτική έδρα και Γ΄.Θέσεις κατωτέρου διδακτικού, βοηθητικού και υπηρετικού Προσωπικού Σελ. 548 Α΄.Κατηγορία Κλάδος Επιμελητών του Εργαστηρίου Γεωδαιτικής Αστρονομίας α)1 θέσις επί βαθμώ 5ω-2ω. Κλάδος Επιμελητών του Εργαστηρίου Φωτογραμμετρίας. 1 θέσις επί βαθμώ 5ω-2ω. Κλάδος βοηθών του Εργαστηρίου Γεωδαιτικής Αστρονομίας. 1 θέσις επί βαθμώ 7ω-4ω. Κλάδος βοηθών του εργαστηρίου Φωτογραμμετρίας. 1 θέσις επί βαθμώ 7ω-4ω. β)Εις τας υφισταμένας θέσεις των Κλάδων Α 208 επιμελητών Εργαστηρίου Γεωδαισίας και Α 217 βοηθών του αυτού εργαστηρίου, προστίθενται αντιστοίχως μία θέσις Επιμελητού επί βαθμώ 5ω-2ω και μία θέσις βοηθού επί βαθμώ 7ω-4ω και γ)Εις τας υφισταμένας θέσεις του Γ1 Κλάδου κλητήρων του Πανεπιστημίου Θεσσαλονίκης προστίθενται μία θέσις κλητήρος επί βαθμώ 13-9ω, δια τας ανάγκας του εργαστηρίου Γεωδαισίας. Άρθρ.3.-Παρά τω δια του άρθρ. 1 του παρόντος ιδρυομένω εργαστηρίω της Φωτογραμμετρίας ως και παρά τω υφισταμένω εργαστηρίω της Γεωδαισίας, δύναται να προσλαμβάνηται ως έκακτον προσωπικόν επί ημερομισθίω ή επί μηνιαίω μισθώ, καθοριζομένω δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών, ανά εις τεχνίτης. Το προσωπικόν τούτο συνδέεται μετά του Πανεπιστημίου, δια σχέσεως εργασίας ιδιωτικού δικαίου και διέπεται υπό των διατάξεων του άρθρ. 18 παρ. 7 του από 23/31.12.1955 Β.Δ/τος «περί εφαρμογής του Υ.Κ. επί των Υπαλλήλων Ν.Π.Δ.Δ.». Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 31.Ε.λ.7 Πολυτεχνική Σχολή Πανεπιστημίου Θεσ/νίκης 